CELEX: 62010CN0607
Language: el
Date: 2010-12-22 00:00:00
Title: Υπόθεση C-607/10: Προσφυγή της 22ας Δεκεμβρίου 2010 — Ευρωπαϊκή Επιτροπή κατά Βασιλείου της Σουηδίας

19.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 89/8
            
         Προσφυγή της 22ας Δεκεμβρίου 2010 — Ευρωπαϊκή Επιτροπή κατά Βασιλείου της Σουηδίας
   (Υπόθεση C-607/10)
   2011/C 89/15
   Γλώσσα διαδικασίας: η σουηδική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: A. Alcover San Pedro και K. Simonsson)
   
      Καθού: Βασίλειο της Σουηδίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Βασίλειο της Σουηδίας, παραλείποντας να λάβει τα αναγκαία μέτρα προκειμένου να διασφαλίσει ότι οι αρμόδιες αρχές του, μέσω αδειών που χορηγούνται σύμφωνα με τα άρθρα 6 και 8 της οδηγίας 2008/1/ΕΚ του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με την ολοκληρωμένη πρόληψη και έλεγχο της ρύπανσης (1), ή μέσω της επανεξετάσεως, οσάκις ενδείκνυται, και του εκσυγχρονισμού, οσάκις απαιτείται, των όρων χορηγήσεως αδείας, μεριμνούν ώστε όλες οι υφιστάμενες εγκαταστάσεις λειτουργούν σύμφωνα με τις προδιαγραφές των άρθρων 3, 7, 9, 10, 13, 14, στοιχεία α' και β', καθώς και 15, παράγραφος 2, της οδηγίας, το αργότερο στις 30 Οκτωβρίου 2007, παρέβη τις υποχρεώσεις που υπέχει από το άρθρο 5, παράγραφος 1, της οδηγίας αυτής·
            
         
               —
            
            
               να καταδικάσει το Βασίλειο της Σουηδίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Από το άρθρο 5, παράγραφος 1, της οδηγίας για την ολοκληρωμένη πρόληψη και τον έλεγχο της ρυπάνσεως προκύπτει ότι τα κράτη μέλη έπρεπε να λάβουν τα αναγκαία μέτρα για να διασφαλίσουν ότι οι αρμόδιες αρχές, μέσω αδειών που χορηγούνται σύμφωνα με τα άρθρα 6 και 8 της οδηγίας ή μέσω της επανεξετάσεως, οσάκις ενδείκνυται, και του εκσυγχρονισμού, οσάκις απαιτείται, των όρων χορηγήσεως αδείας, μεριμνούν ώστε όλες οι υφιστάμενες εγκαταστάσεις λειτουργούν σύμφωνα με τις προδιαγραφές των άρθρων 3, 7, 9, 10, 13, 14, στοιχεία α' και β', καθώς και 15, παράγραφος 2, της οδηγίας, το αργότερο στις 30 Οκτωβρίου 2007. Κατά την Επιτροπή, η υποχρέωση αυτή πρέπει να ερμηνευθεί υπό την έννοια ότι καλύπτει όλες τις υφιστάμενες εγκαταστάσεις στο εν λόγω κράτος μέλος.
   Κατά πάγια νομολογία, το ζήτημα αν συντρέχει παράβαση της Συνθήκης κρίνεται υπό το πρίσμα της καταστάσεως που επικρατεί στο οικείο κράτος μέλος κατά τη λήξη της ταχθείσας με την αιτιολογημένη γνώμη προθεσμίας. Από την απάντηση της Σουηδίας στην αιτιολογημένη γνώμη προκύπτει ότι 33 υφιστάμενες εγκαταστάσεις δεν πληρούσαν τις προδιαγραφές της οδηγίας για την ολοκληρωμένη πρόληψη και τον έλεγχο της ρυπάνσεως κατά το χρονικό σημείο της απαντήσεως.
   Επιπλέον, από το παράρτημα της συμπληρωματικής απαντήσεως της Σουηδίας στην αιτιολογημένη γνώμη προκύπτει ότι, τον Οκτώβριο του 2010, σχεδόν τρία έτη μετά την εκπνοή της ταχθείσας με την οδηγία για την ολοκληρωμένη πρόληψη και τον έλεγχο της ρυπάνσεως προθεσμίας, εξακολουθούσαν να υπάρχουν 23 υφιστάμενες εγκαταστάσεις που δεν πληρούσαν τις προδιαγραφές της οδηγίας.
   
      (1)  EE L 24, σ. 8.